**Referat – Eliteudvalgsmøde**

**Sted:** Idrættens Hus, Brøndby Stadion 20, 2605 Brøndby

**Dato:** Mandag d. 16. december 2019 fra kl. 16.00 – 19.00

**Deltagere:** Even Falk Magnussen, Peter Lund Andersen (Skype), Ole Brynaa Solkær, Mads Baulund, Svenn Folkmann, Jonas Schmidt Christensen og Michael Møllgaard Nielsen

**Afbud:** -

**Dagsorden:**

1. Godkendelse af dagsorden og opfølgning på referat – bilag 1

* *Dagsorden godkendt. Opfølgning på referat under nedenstående dagsordenspunkter.*

1. PL 2020

* Orientering – bilag 2
* *Der holdes efter behov såkaldte stabsmøder, som har deltagelse af Jonas og Michael fra PD, og Nicklas, Ane (administrativ koordinator), Louise (kommunikation) og Gregers (TD). Derudover deltagelse af andre efter behov. Punkter på det seneste møde var bl.a. bruttotrup, som lige nu er på 46 atleter fra 11 idrætter, studietur som vil finde sted i uge 9 med ovenstående deltagere, samt ridning og rugby – og en fælles tur med OL-sportschefer og administration. I de 11 idrætter er PD og DIF i færd med at udarbejde såkaldte projektaftaler, som definerer ansvar og økonomi mellem de 2 organisationer i forhold til de enkelte idrætter.*
* Udtagelser
* *Udtagelser konfirmeres af DIF’s Bestyrelse efter indstilling fra PD. Efterfølgende officielle udtagelse sker i samråd med DIF og PD-kommunikation. Peter Rosenmeier er lige nu eneste udtagne atlet – og blev udtaget sammen med Jonathan Groth, OL-spiller. Næste udtagelser finder sted i forbindelse med PD Keep Living pressemøde torsdag den 6. februar.*

1. Organisationsudvikling
   * Orientering: En ny administrativ struktur i Parasport Danmark med virkning fra 1. januar 2020

* *Alle p.t. 38 PD-idrætter har fået tilknyttet en PD-medarbejder – og det er medarbejdere fra alle dele af PD-organisationen, som skal sikre vore eksterne og interne interessenter en rigtig indgang ind i den enkelte idræt, ligesom de skal være med til at udvikle idrætten, hvor der er et udviklingspotentiale. Der er ligeledes etableret en række fagteams, som skal sikre mere specialiserede kompetencer i forhold til ansvarsområder og arbejdsopgaver.*
  + Orientering: Arbejdet i bestyrelsen med en ny vision/strategi 2025
* *Arbejdet er kickstartet med en leder i den seneste udgave af Parasport magasinet og vil blive foldet ud i løbet af foråret med en række dialogmøder med de forskellige interessentgrupper, som er blevet interviewet, dialogmøder med vore egne interessenter samt repræsentantskabsmødet.*
  + Parasport Danmark dialogmøder i Vejle og Idrættens Hus
* *Der blev orienteret fra en række velbesøgte dialogmøder i efteråret.*

1. Eliteidrætter

* Eliteidrætter – gennemgang og status – bilag 3
* *Med udgangspunkt i artikel i det seneste nummer af parasport magasinet, hvor der blev gjort status over de enkelte potentielle PL-idrætter blev der giver en orientering om følgende: idrættens sportslige niveau, udviklingspotentiale og mulig PL-deltagelse. 5 guld, 4 sølv og 5 bronze er det blevet til i 2019.*

1. Team Danmark

* Orientering fra Styregruppemøde den 30. oktober – bilag 4
* *Udover evaluering af resultat- og udviklingsmål blev det aftalt at med afsæt i Parasportens særegne organisering sammenlignet med andre DIF-forbund, at der i den kommende tid sættes gang i en uforpligtende dialog omkring TD og PD’s samarbejdsform for potentielt at finde frem til den mest hensigtsmæssige både – med respekt for de lovgivningsmæssige rammer - at organisere samarbejdet på. Arbejdsgruppen koordinerer det videre forløb.*
* Indstilling til TD-bestyrelse omkring 2020 samarbejde – bilag 5
  + *Verdensklasseatleter: Stinna Tange Kaastrup, Tobias Thorning Jørgensen, Susanne Sunesen, Peter Rosenmeier, Sophie Walløe, Lisa Gjessing, Daniel Wagner og Cathrine Rosengren. Eliteatleter: 20 og bruttogruppeatleter: 12. Samarbejdet omfatter i 2020 omfatter nu også rugby, medens svømning er et samarbejde omkring en enkelt atlet: Amalie Winther.*

1. Pressalit Sports Academy

* Orientering: PSA lørdag den 2. november i Vejle
  + *Positive tilbagemelding på PSA-akademiet, som havde fokus på PL i et samarbejde med DIF og en række workshop rettet mod henholdsvis atleter, trænere og sundhedspersonale.*
* PSA-udgaver 2020 – bilag 6
  + *Orientering om datoer for de enkelte arrangementer. Næste større PSA er programsat til lørdag den 4. april, men da det er lørdagen op til påske vil det muligvis blive flyttet længere hen i april.*

1. Eventuelt

* Næste møde
  + *Næste møde vil finde sted i forbindelse med Blue Hors stævnet torsdag den 12. marts – søndag den 15. marts – og sikkert lørdag eller søndag.*